**Te-am visat**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am visat azi noapte, adunai din stele

Raze aurite să mă îmbraci în ele

Și presai sub talpă luna să se întindă

Ca să-mi coși o rochie, ca ea să fiu mândră.

Gânduri împletite în cuvinte dulci

mi-ai prins între plete ca să mă alinți.

Colț de noapte albastră ai tăiat, pe ea

dimineața ai prins-o ca să nu mă ia.

Amândoi în vis, în petale albastre

ne ascundem de mâine, apărați de astre.

În tăcere gustul buzelor fierbinți

Îl sculptai sărut cu el să mă alinți.

Mirosind a toamnă, trupul îți fremăta

când la tine în brațe inima-mi bătea.

Alungând furtuna dorurilor stinse

îmi puneai iubire peste tâmple plânse.

Peste așternutul visului ai pus

flori ce în rugină timpul le-a închis.

Însă nopții albe îmbrăcată în vis

nu-i păsa că-n noi ani prea mulți s-au scurs.

Tu m-ai prins în brațe și îndoieli în stele,

le-ai gonit pe toate ca să uit de ele

și pe pielea toamnei desenând silabe,

tu i-ai scris iubirii în noapte serenade.

Legănând albastră ramura de lună,

sărutându-mi trupul tu mi-ai prins de mână

un buchet de stele. Peste părul meu

ai prins în agrafă visul și cu greu

mă ridic din perne adorată fiind.

Norii îmi iau locul. Alungate în vânt

picături de vorbe mai rămân ca fum

ce în șoapte calde despre tine îmi spun.

În căldura minții rămân încuiată

ca la tine în brațe să mai stau o dată

și-n sărut fierbinte, mai apoi de tine

mă despart și aștept noaptea iar, iubire!

17.01.2019